《九盘子》
清代·赵旭

山北路如槽，山南路如磨。邮亭塞其坳，古佛苔蚀座。

雄风生半塞，云曳山光破。仰攻犯矢石，一守应万挫。

隘官久已裁，行旅坦然过。缅怀刘大刀，夺险伟征播。

后来王节悯，藉此集将佐。形胜人必争，岂宜防卫惰。

一盘一踌躇，忘却早行饿。

作者简介：赵旭，字石知，一字晓峰，桐梓人。诸生，官荔波教谕。殉难，赠国子监学录。有《播川诗钞》。